**Shane Pinto** (s. 12. marraskuuta 2000 Franklin Square, New York, Yhdysvallat) on yhdysvaltalainen jääkiekkoilija, joka pelaa NHL-seura Ottawa Senatorsin organisaatiossa. Pinto on pelipaikaltaan keskushyökkääjä. Häntä on luonnehdittu pelityyliltään kahden suunnan hyökkääjäksi. Pinto laukoo oikealta.

Ura
---

### Seuraura

Pinto aloitti jääkiekkoilun 7-vuotiaana. Hän pelasi kaudella 2015–2016 New York Aviatorsin C-nuorissa, josta Pinto siirtyi kaudeksi 2016–2017 Selects Academyn C-nuoriin. Hän voitti kauden päätteeksi USPHL 16U:n mestaruuden. Lincoln Stars varasi Pinton 330. pelaajana USHL:n varaustilaisuudessa 2017. Kauden 2017–2018 hän pelasi Selects Academyn B-nuorissa. Pinto sijoittui tehoilla 34+31=65 koko 18U AAA:n maalipörssissä viidenneksi ja hän jakoi pistepörssin yhdeksännen sijan Shattuck St. Mary'sin Huston Karpmanin kanssa. Pinto voitti kauden päätteeksi myös USPHL 18U:n mestaruuden.

Kaudeksi 2018–2019 Pinto siirtyi Lincoln Starsin USHL-joukkueeseen. Hän voitti joukkueen sisäisen piste- ja maalipörssin tehtyään 30 otteluun tehot 17+15=32, vaikka Pinto sekä kesän 2019 kuudennen ja kymmenennen kierroksen varausvuorot kaupattiin kesken kauden, tammikuussa 2019 Tri-City Stormiin vaihdossa hyökkääjä Michael Colellaan sekä kesän 2019 kolmannen ja kesän 2020 toisen kierroksen varausvuoroihin sekä myöhemmin päätettävää korvausta vastaan. Hän teki USHL:n runkosarjassa yhteensä 56 ottelussa tehot 28+31=59, joilla Pinto jakoi pistepörssin 13. sijan Youngstown Phantomsin Jack Malonen kanssa. Pudotuspeleissä Pinto teki kuudessa ottelussa tehot 4+5=9, joilla hän voitti Stormin sisäisen pistepörssin sekä jakoi sisäisen maalipörssin voiton Brendan Furryn kanssa ja sisäisen syöttöpörssin voiton Zachary Jonesin kanssa. Pinto valittiin kauden päätteeksi USHL:n tulokkaiden tähdistökentälliseen. Hän pelasi kauden aikana myös USHL/NHL Top Prospects Gamessa sekä CCM/USA Hockey All-American Prospects Gamessa.

Ottawa Senators varasi Pinton toisella kierroksella 32. pelaajana NHL:n varaustilaisuudessa 2019. Hän siirtyi kaudeksi 2019–2020 Pohjois-Dakotan yliopistojoukkueeseen. *Freshman -vuotenaan* 2019–2020 Pinto jakoi tehoilla 16+12=28 joukkueensa sisäisen maalipörssin voiton Wes Michaudin kanssa sekä sisäisen pistepörssin kolmannen sijan Michaudin ja Collin Adamsin kanssa. Hän jakoi Michaudin kanssa myös koko NCHC:n maalipörssin toisen UMD:n Cole Koepken ja Taylor Wardin kanssa edellään vain Coloradon Chris Wilkie. Hän voitti divisioonan runkosarjan mestaruuden, Penrose Cupin. Pinto valittiin myös NCDC:n vuoden tulokkaaksi ja tulokkaiden tähdistökentälliseen. *Sophomore -vuotenaan* 2020–2021 hän voitti koko divisioonan maalipörssin ja sijoittui pistepörssissä kolmanneksi. Pinto voitti sekä Penrose Cupin että koko NCHC:n mestaruuden. Hänet valittiin kauden päätteeksi divisioonan vuoden pelaajaksi, vuoden hyökkääjäksi, parhaaksi puolustavaksi hyökkääjäksi ja ensimmäiseen tähdistökentälliseen. Pinto on ehdolla myös koko NCAA:n parhaalle pelaajalle myönnettävän Hobey Baker Awardin voittajaksi.

Huhtikuun 2021 vaihteessa Pinto teki kolmivuotisen NHL-tulokassopimuksen Ottawa Senatorsin kanssa. Samalla hänen vahvistettiin liittyvän karanteenin päätteeksi seuran NHL-vahvuuteen kaudelle 2020–2021. Joukkue antoi hänelle 41 ottelun hyllytysrangaistuksen vedonlyöntisääntöjen rikkomisesta lokakuussa 2023.

Tammikuussa 2024 Pinto teki Senatorsin kanssa yksivuotisen ja 775 000 dollarin arvoisen jatkosopimuksen.

### Maajoukkueura

Pinto pelasi alle 20-vuotiaiden MM-kilpailuissa vuonna 2020. Hän oli tehoilla 4+3=7 Yhdysvaltain paras maalintekijä Arthur Kaliyevin kanssa ja toiseksi paras pistemies Trevor Zegrasin jälkeen. Valmennus valitsi Pinton joukkueensa turnauksen yhdeksi kolmesta parhaasta pelaajasta. Hänet valittiin myös Kanadaa vastaan pelatun avausottelun päätteeksi Yhdysvaltain ottelun parhaaksi pelaajaksi.

Pinto pelasi myös World Junior A Challengessa vuonna 2018, jolloin hän voitti kultaa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2018–2019 | Lincoln Stars | USHL | 30 | 17 | 15 | 32 | 51 | – | – | – | – | – |
|  | Tri-City Storm | USHL | 26 | 11 | 16 | 27 | 12 | 6 | 4 | 5 | 9 | 8 |
| 2019–2020 | Univ. of North Dakota | NCHC | 33 | 16 | 12 | 28 | 46 | – | – | – | – | – |  |  |  |  |  |  | JMM | 5 | 4 | 3 | 7 | 2 |
| 2020–2021 | Univ. of North Dakota | NCHC | 28 | 15 | 17 | 32 | 4 | – | – | – | – | – | Ykköstähdistö |
|  | Ottawa Senators | NHL | 12 | 1 | 6 | 7 | 10 | – | – | – | – | – |
| 2021–2022 | Ottawa Senators | NHL | 5 | 0 | 1 | 1 | 2 | – | – | – | – | – |
| 2022–2023 | Ottawa Senators | NHL | 82 | 20 | 15 | 35 | 18 | – | – | – | – | – |
| 3 kautta | yhteensä | NHL | 99 | 21 | 22 | 43 | 30 | – | – | – | – | – |
| 2 kautta | yhteensä | NCHC | 61 | 31 | 29 | 60 | 50 | – | – | – | – | – |

Lähteet
-------

* Shane Pinto The Internet Hockey Databasessa (englanniksi)
* Shane Pinto Eurohockey-sivustolla (englanniksi)
* Shane Pinto *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Shane Pinto *Elite Prospects*. Everysport Media Group AB.  (englanniksi)
2. ↑  Joe Veleno Stats, Profile, Bio, Analysis and More *sportsforecaster.com*. XML Team Solutions, LLC. Viitattu 2.4.2021. (englanniksi)
3. ↑  Q&A: Shane Pinto, North Dakota Recruit *neutralzone.net*.  29.11.2017. Neutral Zone LLC. Viitattu 2.4.2021. (englanniksi)
4. ↑  Elite Prospects - 18U AAA Stats 2017-2018 *eliteprospects.com*. Everysport Media Group AB. Viitattu 2.4.2021. (englanniksi)
5. ↑  Elite Prospects - Lincoln Stars *eliteprospects.com*. Everysport Media Group AB. Viitattu 2.4.2021. (englanniksi)
6. ↑  Storm Acquire Forward Shane Pinto in Trade with Lincoln *oursportscentral.com*.  23.1.2019. Kearney, NE:  OurSports Central. Viitattu 2.4.2021. (englanniksi)
7. ↑  Elite Prospects - USHL Stats 2018-2019 *eliteprospects.com*. Everysport Media Group AB. Viitattu 2.4.2021. (englanniksi)
8. ↑  Elite Prospects - Tri-City Storm *eliteprospects.com*. Everysport Media Group AB. Viitattu 2.4.2021. (englanniksi)
9. ↑  2019 USHL/NHL Top Prospects Game Rosters Announced *ushl.com*.  18.12.2018. USHL.  Arkistoitu 9.1.2021. Viitattu 2.4.2021. (englanniksi)
10. ↑  All-Time Roster *biosteelallamericangame.com*. SportsEngine, Inc.  Arkistoitu 1.11.2020. Viitattu 2.4.2021. (englanniksi)
11. ↑  Elite Prospects - Univ. of North Dakota *eliteprospects.com*. Everysport Media Group AB. Viitattu 2.4.2021. (englanniksi)
12. ↑  NCHC 2019-20 League Leaders *hockeyDB.com*. The Internet Hockey Database. Viitattu 2.4.2021. (englanniksi)
13. ↑  Senators sign defenceman Jacob Bernard-Docker to entry-level contract *nhl.com/senators*.  1.4.2021. OTTAWA:  Ottawa Senators. Viitattu 2.4.2021. (englanniksi)
14. ↑  Miettinen, Henri: Ottawa Senators solmi tulokassopimukset yliopistopelaajien kanssa *Jatkoaika.com*.  2.4.2021. Jatkoaika r.y. Viitattu 2.4.2021.
15. ↑  NHL-pelaajalle hurja 41 ottelun pelikielto vedonlyöntisääntöjen rikkomisesta *Yle Urheilu*.  26.10.2023. Viitattu 26.10.2023.
16. ↑
17. ↑  Elite Prospects - USA U20 *eliteprospects.com*. Everysport Media Group AB. Viitattu 2.4.2021. (englanniksi)
18. ↑  BEST PLAYER OF THE GAME SELECTED BY THE TEAM (pdf) *iihf.com*.  5.1.2020. IIHF. Viitattu 2.4.2021. (englanniksi)